Preilos mokykla

Preilos mokykla – buvusi pradinė mokykla Preilos gyvenvietėje, adresu Preilos g. 27. Dabar mokyklos pastate veikia Neringos bibliotekos filialas.

 Istorija 

Apie 1849 m. į Preilą buvo atkelta mokykla iš Naglių, ją lankė ir kaimyninės Pervalkos vaikai. Praplėsta pradinė buvo įkurta mediniame name kopos papėdėje, ją lankė 10–15 vaikų. Pirmieji mokytojai buvo „šulmistrai“ (), neturėję tam tinkamo išsilavinimo. Mokykla įsikūrė nedideliame žvejo namo tipo pastate, 1857 m. Klaipėdos krašto mokyklų statistikos žiniomis čia buvo 26 mokiniai. Tikrieji mokytojai atsirado XIX a. 8-ajame dešimtmetyje.Informacinis stendas prie mokyklos. Susmegęs medinis mokyklos pastatas 1885 m. perstatytas ir išplėstas.Senoji Preilos mokykla. 2006-05-08, Priejuros.lt (tikrinta 2023-04-06). 1902 m. mokykla apdegė, po to 4 metus veikė laikinose patalpose.

1907 m. prie Kuršių marių pastatytas naujas mūrinis pastatas, išlikęs iki dabar. Mokykla veikė ir XX a. tarpukariu, 1937 m. ją lankė 43 mokiniai, buvo 1 klasė, buvo mokoma vokiečių kalba.

Dėl mažo mokinių skaičiaus mokykla 1980–1989 m., vėliau atidaryta, bet 2001 m. pradinė mokykla galiausiai buvo uždaryta, joje įsikūrė biblioteka.Preiloje šventė – duris atveria atsinaujinusi biblioteka.  Visitneringa.com (tikrinta 2023-04-06). Pastatas buvo avarinės būklės, todėl reikalavo esminio remonto,RENOVUOTA PREILOS BIBLIOTEKA: Įsikūrė 1907-aisiais statytoje raudonplytėje mokykloje. Pilotas.lt (tikrinta 2023-04-06). tam buvo parengtas 717 tūkst. eurų projektas,Investicijos į kultūros paveldo objektus: imamasi Preilos bibliotekos pastato sutvarkymo. KulturosSala.lt (tikrinta 2023-04-06). Rekonstrukcijos darbai pradėti 2021 m.Skaitykla ant marių kranto – senosios Preilos mokyklos pastate duris vėl atvėrė biblioteka. 2022-06-03, Lrt.lt (tikrinta 2023-04-06).

Atnaujintas, renovuotas mokyklos pastatas atidarytas 2022 m. gegužės 19 d.Preiloje duris atvers atsinaujinusi biblioteka. 2022-05-16, AtviraKlaipeda.lt (tikrinta 2023-04-06). Bendrame 224 m² plote buvo įkurtas knygų abonementas, skaitykla su renginių sale, edukacijų erdvė.Preilos biblioteka pradėjo naują gyvavimo etapą. 2022-05-24, Neringa.lt (tikrinta 2023-04-06). Atidarymo proga iš Vokietijos buvo atvežtas kurėno modelis, kurį pagamino Preiloje prieškariu gimęs Heinz Kubillus.

 Šaltiniai 

Kategorija:Neringos savivaldybės mokyklos
Kategorija:Preila